Na podlagi 32. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), Zakona o uresničevanju javnega interesa za kulturo Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg) ter Odloka o ustanovitvi javnega zavoda »Zavod Ivana Cankarja za kulturo, šport in turizem Vrhnika (Uradni list RS, št. 48/05 in naslednji), s spremembami in dopolnitvami, svet zavoda objavlja razpis za prosto delovno mesto

DIREKTOR JZ (m/ž) 
(šifra delovnega mesta: B017880)

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje: 
Za direktorja zavoda je lahko imenovan kandidat, ki izpolnjuje naslednje pogoje:

· ima dokončano najmanj specializacijo po visokošolski izobrazbi (prejšnja), visokošolsko univerzitetna izobrazba (prejšnja) ali magistrsko izobrazba (2. bolonjska stopnja),

· ima najmanj dve leti vodstvenih izkušenj,

· ima najmanj tri leta delovnih izkušenj na vsaj enem od področij dejavnosti zavoda in tri leta delovnih izkušenj na področju projektnega managementa,

· ima najmanj višjo raven (B2) znanja angleškega jezika po Skupnem evropskem referenčnem okvirju za jezike (CEFR).

Ob prijavi na razpis mora kandidat predložiti tudi strategijo zavoda za mandatno obdobje.

Mandat direktorja traja 5 let. Direktor je lahko po izteku te dobe ponovno imenovan.

Z direktorjem sklene pogodbo o zaposlitvi v imenu sveta zavoda njegov predsednik.
Opis del in nalog delovnega mesta:
· organizira in vodi poslovanje zavoda, 

· predstavlja in zastopa zavod, 

· odgovoren za zakonitost dela zavoda, 

· sprejema strateški načrt,

· sprejema program dela zavoda,

· sprejema akt o organizaciji dela,

· sprejema akt o sistemizaciji delovnih mest,

· sprejema kadrovski načrt,

· sprejema načrt nabav osnovnih sredstev in investicijskega vzdrževanja,

· sprejema druge akte, ki urejajo pomembna vprašanja v zvezi z delovanjem zavoda,

· poroča ustanovitelju in svetu zavoda o zadevah, ki lahko pomembno vplivajo na delovanje javnega zavoda,

· pripravi letno poročilo,

· izvršuje sklepe in odločitve sveta zavoda in drugih organov,

· zagotavlja obveščanje delavcev v skladu s predpisi,

· odloča o pravicah in dolžnostih iz delovnega razmerja,

· izvaja pristojnosti s področja  disciplinske in odškodninske  odgovornosti delavcev,

· imenuje občasne ali stalne delovne skupine za izvedbo določenih nalog,

· izdajanje pisnih pooblastil delavcu, ki ga nadomešča, v času njegove odsotnosti,
· opravljanje drugih strokovnih del na eni izmed dejavnosti zavoda, 
· in druge naloge, določene z zakonom in drugimi predpisi.
Prijava na prosto delovno mesto mora vsebovati:

1. Izjavo kandidata in fotokopijo dokazila o izpolnjevanju pogoja glede zahtevane izobrazbe, v kateri mora biti navedena stopnja/raven izobrazbe ter leto in ustanova, na kateri je bila izobrazba  pridobljena.
2. Življenjepis z opisom zahtevanih vodstvenih izkušenj, delovnih izkušenj na vsaj enem od področij dejavnosti javnega zavoda in delovnih izkušenj na področju projektnega dela, pri čemer mora kandidat priložiti ustrezna dokazila, ki to potrjujejo.
3. Dokazilo, da ima kandidat najmanj višjo raven (B2) znanja angleškega jezika po Skupnem evropskem referenčnem okvirju za jezike (CEFR).

· izjavo kandidata, da:

· je državljan Republike Slovenije,

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,

· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
V kolikor izjave iz druge in tretje alineje 4. točke kandidat ne bo podal, mora v vlogi predložiti soglasje, ki delodajalcu omogoča pridobitev navedenih podatkov iz uradnih evidenc.  

Prednost pri izbiri bodo imeli kandidati s poznavanjem delovanja javnih zavodov. 
Zaželeno je, da kandidat v življenjepisu poleg formalne izobrazbe navede tudi druga znanja in veščine, ki jih je pridobil. 
Postopek izbire in imenovanja kandidata bo izvedel svet zavoda, in sicer na podlagi javnega razpisa ter po predhodno pridobljenem soglasju ustanoviteljice. V kolikor soglasje iz prejšnjega odstavka ni podano v roku 60 dni, se šteje, da je mnenje pozitivno. 
Po pridobitvi navedenega soglasja ali po poteku roka za njegovo pridobitev, svet zavoda imenuje direktorja javnega zavoda. 
Svet zavoda je dolžan obvestiti kandidate o izboru v tridesetih dneh po zaključku javnega razpisa. 
Mandat direktorja traja pet let, po izteku te dobe je lahko ponovno imenovan. Na podlagi akta o imenovanju direktorja, sklene z njim pogodbo o zaposlitvi v imenu sveta njegov predsednik. Delovno razmerje z direktorjem se sklene za določen čas, za čas trajanja mandata petih let. 
Delavca, ki je bil pred imenovanjem v funkcijo direktorja zaposlen v zavodu za nedoločen čas, se po prenehanju funkcije premesti v skladu s sistemizacijo delovnih mest in kadrovskim načrtom na delovno mesto, ki ustreza njegovi strokovni izobrazbi in za katero izpolnjuje predpisane pogoje.  
Kandidati naj pisno vlogo s prilogami pošljejo po pošti, priporočeno s povratnico najkasneje v 8 (osmih) dneh od objave razpisa, in sicer v zaprti ovojnici z označbo: »za javno objavo – DIREKTOR JZ« na naslov: Javni zavod »Zavod Ivana Cankarja za kulturo, šport in turizem Vrhnika, Tržaška cesta 9, Vrhnika, 1360 Vrhnika.  
Če je prijava poslana po pošti, se šteje, da je pravočasna, če je oddana na pošto priporočeno in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: info@zavod-cankar.si, pri čemer veljavnost prijave ni pogojena z elektronskim podpisom. 
V izbirni postopek bodo uvrščeni kandidati, ki bodo poslali pravočasno in popolno prijavo. 
Neizbrani kandidati bodo o neizboru pisno obveščeni najkasneje v tridesetih dneh po zaključenem postopku izbire. 

Dodatne informacije o izvedbi postopka lahko pridobite pri mag. Editi Horvat, na tel. 041 313 317.
V objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

        Miha Bogataj 
Predsednik Sveta zavoda
